CELEX: 32016D0917
Language: mt
Date: 2016-06-09 00:00:00
Title: Deċiżjoni tal-Kunsill (PESK) 2016/917 tad-9 ta' Ġunju 2016 li tħassar id-Deċiżjoni tal-Kunsill 2010/656/PESK li ġġedded il-miżuri restrittivi kontra l-Cote d'Ivoire

10.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 153/38
            
         DEĊIŻJONI TAL-KUNSILL (PESK) 2016/917
   tad-9 ta' Ġunju 2016
   li tħassar id-Deċiżjoni tal-Kunsill 2010/656/PESK li ġġedded il-miżuri restrittivi kontra l-Cote d'Ivoire
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fil-15 ta' Ottubru 2010, il-Kunsill tas-Sigurtà tan-Nazzjonijiet Uniti adotta r-Riżoluzzjoni tal-Kunsill tas-Sigurtà tan-Nazzjonijiet Uniti (“UNSCR”) 1946 (2010) li ġeddiet il-miżuri imposti kontra l-Côte d'Ivoire.
            
         
               (2)
            
            
               Fid-29 ta' Ottubru 2010, il-Kunsill adotta d-Deċiżjoni 2010/656/PESK (1) li ġġedded il-miżuri restrittivi kontra l-Côte d'Ivoire.
            
         
               (3)
            
            
               Fit-28 ta' April 2016, il-Kunsill tas-Sigurtà tan-Nazzjonijiet Uniti adotta l-UNSCR 2283 (2016), li ttemm, b'effett immedjat, is-sanzjonijiet kollha tan-NU kontra l-Côte d'Ivoire.
            
         
               (4)
            
            
               Fid-dawl tal-UNSCR 2283 (2016) kif ukoll ta' żviluppi reċenti fil-Côte d'Ivoire, il-Kunsill iddeċieda li jneħħi wkoll fl-intier tagħhom, il-miżuri restrittivi addizzjonali tal-Unjoni kontra dak il-pajjiż.
            
         
               (5)
            
            
               Id-Deċiżjoni 2010/656/PESK għandha għalhekk titħassar,
            
         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/656/PESK hija mħassra.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fil-Lussemburgu, id-9 ta' Ġunju 2016.
      
         
            Għall-Kunsill
         
         
            Il-President
         
         G.A. VAN DER STEUR
      
   
   
      (1)  Id-Deċiżjoni tal-Kunsill 2010/656/PESK tad-29 ta' Ottubru 2010 li ġġedded il-miżuri restrittivi kontra l-Côte d'Ivoire (ĠU L 285, 30.10.2010, p. 28).